**NASELJA V DOMAČI POKRAJINI**

Naselja v domači pokrajini se razlikujejo **po legi, velikosti, obliki, starosti, vrsti in pomenu.**

**Središčna naselja** imajo več različnih dejavnosti in so navadno večja.

V nekaterih naseljih prevladuje samo ena dejavnost. To so **spalna, turistična, počitniška in kmečka naselja.**

Vasi so po svojem nastanku starejše od mest. Nastale so tam, kjer je bilo v bližini dovolj rodovitne zemlje in travnikov. Njihovi prebivalci so se ukvarjali predvsem s kmetijstvom. Danes je večina vaščanov zaposlenih v tovarnah in drugih službah.

**Tipi vasi:**

* **gručasta vas:** Hiše so postavljene tesno skupaj, vendar razmetane, brez reda.
* **razložena vas:** Hiše so bolj ali manj oddaljene druga od druge.
* **obcestna vas:** Kmečki domovi in gospodarska poslopja so postavljena ob cesti.

**Kaj je zaselek? Več hiš odmaknjenih od središča vasi.** Primer: Sveti Lenart (Drogobaček, Ravni, Hodice, Sv. Lenart s šolo, cerkvijo, gostilno Pr Grogc)

**Samotna kmetija je kmetija na samoti**. Daleč naokoli ni nobenega soseda.